# ברנדנבורג

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מיקומה של ברנדנבורג בגרמניה
דגלה של ברנדנבורג

ברנדנבורג (גרמנית: Brandenburg, להאזנה לחצו כאן (מידע) (עזרה)) היא אחת מ-16 המדינות המהוות את גרמניה. שטח המדינה הוא 29,477 קמ"ר והיא המדינה החמישית בגודלה בגרמניה. אוכלוסייתה מונה, נכון ל-2005, כ-2.6 מיליון תושבים (מקום 11 בגרמניה).

בירת המדינה והעיר הגדולה בה היא פוטסדם, הנמצאת בפאתי ברלין. מדינת ברלין עצמה שוכנת כמובלעת בתוך ברנדנבורג. עריה של ברנדנבורג קטנות ואלמוניות יחסית. ביניהן ניתן למנות את קוטבוס (Cottbus), פרנקפורט על נהר האודר (Frankfurt an der Oder) השוכנת על הגבול עם פולין) וברנדנבורג על נהר האבל (Brandenburg an der Havel). חלק מהמקומות, במיוחד בדרום מזרח המדינה הם מקומות של המיעוט הסורבי, עם סלבי שנטמע בחלקו בגרמניה ובחלקו בפולין, אך הינו בעל שפה משלו, סורבית, הדומה במידה מסוימת לפולנית. לחלק מהמקומות יש גם שם סורבי לצד שמותיהם הגרמניים (לדוגמה, Chośebuz הוא שמה הסורבי של קוטבוס).

ברנדנבורג, השוכנת במזרח גרמניה, הוקמה ב-1990, לאחר נפילת חומת ברלין ואיחוד גרמניה.

ראש ממשלת ברנדנבורג נכון ל-2005 הוא מתיאס פּלַאצֵק (Matthias Platzeck), המשמש בתפקיד מאז 2002, אז התפטר מתפקידו (עקב משבר קואליציוני) ראש הממשלה הקודם, מָנפְרֶד שְטוֹלפֶּה (Manfred Stolpe), ששימש בתפקיד במשך 12 שנים, מאז הקמת המדינה (כיום הוא משמש כשר התחבורה והשיכון של גרמניה). שניהם משתייכים ל-SPD, המפלגה הסוציאל-דמוקרטית הגרמנית. ברנדנבורג היא אחת המדינות הבודדות בהן אין כל ייצוג בפרלמנט למפלגת הירוקים הגרמנית.

התיירות מהווה אחד ממקורות ההכנסה העיקריים בברנדנבורג. המדינה מיושבת בדלילות ויש בה שטחי נוף נרחבים ורבים, שמורות טבע ופארקים לאומיים, כגון אזור שפרוולד (Spreewald) מדרום לברלין. לעיר הבירה פוטסדם מגיעים תיירים רבים כחלק מביקורם בברלין; בעיר ארמונות וגנים רבים מהמפוארים בגרמניה, בניהם ניתן לציין את ארמון סנסוסי אשר נבחר לאתר מורשת עולמית.

בברנדנבורג, כמו בכל מדינות מזרח גרמניה לשעבר, שוררת אבטלה קשה (מעל ל-23% ב-2005). למרות זאת, זאת מדינת המזרח היחידה בה מספר התושבים עולה באיטיות; בשאר מדינות המזרח קיימת הגירה שלילית מסיבית, הגורמת להתכווצות האוכלוסייה. ישנן ערים, בהן האוכלוסייה התכווצה ב-75%, במיוחד ערים בהן הייתה תעשיה ששבתה אחרי איחוד גרמניה. כך למשל בעיר שוודט שעל נהר האודר (Schwedt an der Oder), אליה הועברו אלפי תושבים כדי לעבוד במפעלים הפטרוכימיים במקום ועזבו עם נפילת הגוש הקומוניסטי, ישנם אזורים שלמים המלאים בבניינים גבוהים נטושים לחלוטין.

מדינות גרמניה

באדן-וירטמברג · בוואריה · ברלין · ברמן · ברנדנבורג · המבורג · הסה · חבל הסאר · מקלנבורג-מערב פומרניה · נורדריין-וסטפאליה · סקסוניה · סקסוניה-אנהלט · סקסוניה התחתונה · ריינלנד-פאלץ · שלזוויג-הולשטיין · תורינגיה |

מקור: http://he.wikipedia.org../../../%D7%91/%D7%A8/%D7%A0/%D7%91%D7%A8%D7%A0%D7%93%D7%A0%D7%91%D7%95%D7%A8%D7%92.html

קטגוריה: מדינות גרמניה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Aragonés
- العربية
- Български
- Català
- Česky
- Dansk
- Deutsch
- Ελληνικά
- Esperanto
- Español
- Eesti
- Euskara
- فارسی
- Suomi
- Français
- Hrvatski
- Hornjoserbsce
- Magyar
- Bahasa Indonesia
- Italiano
- 日本語
- ქართული
- 한국어
- Latina
- Lëtzebuergesch
- Lietuvių
- Latviešu
- Македонски
- Plattdüütsch
- Nederlands
- Norsk (bokmål)
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Српски / Srpski
- Svenska
- Türkçe
- Українська
- Volapük
- 中文